‘Kuskuren rubutu aka yi wajen nadin kwamishiniyar walwalar ma’aurata’ – Faces International Magazine
Image captionA watan Octoba ma Mista Okorocha ya yi ta shan suka sakamakon gina mutum-mutumin shugaba kasar Afirka ta Kudu, Jacob Zuma na tagulla
Gwamnatin jihar Imo ta ce kuskuren keken rubutu aka yi wajen nadin kwamishiniyar walwalar ma’aurata a jihar.
Sai dai a wata sanarwa, sakataren yada labarai na gwamnan jihar Mr Sam Onwuemeodo ya ce maimakon a rubuta kwamishiniyar jin dadi da taimakawa al’umma cika burin su, sai aka rubuta kwamishiniyar jin dadi da walwalar ma’aurata.
Ya kara da cewa an kirkiro da ma’aikatar don taimakawa ma’aikatun da hukomimin gwamnati kan abubuwan da suka zama wajibi su aiwatar don tabbatar da jin dadin rayuwar al’umma.
Mutane da dama dai sun yi ta tafka muhawara kan nadin da Mista Okorocha ya yi wa kanwar tasa, inda da dama ke ganin babu wani abun burgewa wajen kirkiro sabon matsayin na kwamishiniyar jin dadi da walwalar ma’aurata.
Kafin a nada ta kwamishiniyar jin dadi da walwalar ma’aurata dai, tana rike da mukamin mataimakiyar shugaban ma’aikatan gidan gwamnati da kuma mai ba da shawara ta musamman kan al’amuran cikin gida ga gwamnan.